Puolan voivodikunnat

Puolan voivodikunnat () ovat Puolan aluehallinnon laajimpia yksiköitä. Puolan paikallishallinto on kolmiportainen: voivodikunta jakautuu vielä piirikuntiin () ja kuntiin (). Nimitys voivodikunta on peräisin keskiajalta, jolloin voivodiruhtinaat hallitsivat Itä-Eurooppaa kuninkaidensa vasalleina.

 Historia 
Voivodikuntien lukumäärä on vaihdellut. Kansandemokratian aikana läänejä oli alkujaan 17, mutta niiden määrä kasvatettiin 49:än vuonna 1975. Tammikuun ensimmäisenä päivänä 1999 voimaan astuneen hallintouudistuksen jälkeen voivodikuntia on ollut enää 16. Nykyiset läänit edustavat pitkälti Puolan historiallisia aluejakoja, kun aikaisemmat "pienoisläänit" olivat keinotekoisempia ja nimettiin voivodikunnan keskuskaupungin mukaan.

Hallintouudistuksessa läänien lukumääräksi suunniteltiin aluksi kahtatoista, mutta poliittisen kädenväännön jälkeen päädyttiin nykyiseen määrään. Neuvottelut johtivat myös siihen, että Kujavia-Pommerin ja Lubuszin voivodikunnilla on kummallakin kaksi pääkaupunkia.

 Vallankäyttö 
Keskushallinto nimittää voivodikunnille lääninjohtajat, joiden arvonimenä on yhä voivodi (). Neljän vuoden välein valitaan vaaleilla lääninneuvosto (), joka puolestaan valitsee lääninhallituksen (), jota johtaa maakuntajohtaja (, voivodikunnan marsalkka). 

Voivodi tarkkailee alueensa vallankäyttöä ja hallinnoi valtion ylläpitämiä laitoksia (kuten poliisia ja palokuntaa) ja valtion omaisuutta.

Sejmikin edustajat valitaan joka neljäs vuosi yhtä aikaa piirikuntien ja kuntien valtuustojen kanssa. Lääninneuvosto käyttää rajattua lainsäädäntövaltaa ja hyväksyy voivodikunnan budjetin. Lisäksi se valitsee lääninhallituksen ja maakuntajohtajan.

Lääninhallitus ja voivodikunnan marsalkka suunnittelevat voivodikunnan budjetin, toimeenpanevat sejmikin päätökset ja käyttävät valtaansa muun muassa Euroopan unionin tukirahoja jaettaessa.

 Nykyiset voivodikunnat 

VoivodikuntaPuolaksi AsukkaitaPinta-ala (km²)Asukastiheys (as./km²)PääkaupunkiLippu Ala-Karpatia  podkarpackie  2 097 248  17 926 118  Rzeszów  border|100px Ala-Sleesia  dolnośląskie  2 898 000  19 948 145 Wrocław  100px  Kujavia-Pommeri  kujawsko-pomorskie  2 068 142  17 969 115 Bydgoszcz ja Toruń  border|100px Łódź  łódzkie  2 587 702  18 219 142 Łódź  100px Lublin  lubelskie  2 191 000  25 114 110 Lublin  100px Lubusz  lubuskie  1 009 005  13 984 72 Gorzów Wielkopolski ja Zielona Góra  100px Länsi-Pommeri  zachodniopomorskie  1 696 000  22 902 74 Szczecin  border|100px Masovia  mazowieckie  5 136 000  35 598 144 Varsova  100px Opole  opolskie  1 045 273  9 412 111 Opole  100px Podlasia  podlaskie  1 221 000  20 180 60 Białystok  border|100px Pommeri  pomorskie  2 192 000  18 293 120 Gdańsk  100px Sleesia  śląskie  4 685 800  12 294 381 Katowice  100px Iso-Puola  wielkopolskie  3 359 932  29 826 113 Poznań  100px Świętokrzyskie  świętokrzyskie  1 291 000  11 691 110 Kielce  border|100px Vähä-Puola  małopolskie  3 253 000  15 108 215 Krakova  border|100px Warmia-Masuria  warmińsko-mazurskie  1 428 552  24 192 59 Olsztyn  100px

 Lähteet 

 Aiheesta muualla 

Puolan suurlähetystö, Paikallishallinnosta 

*